George Pelecanos

**George Pelecanos** er en amerikansk forfatter født i Washington D.C. i USA i 1957.

Før han debuterte som forfatter i 1992, jobbet han som oppvasker, kokk, selger og bygningsarbeider. Han skriver hardbarkede krimromaner i samme noir-tradisjon som tidligere mestere som Elmore Leonard, Raymond Chandler og John le Carré.

## Biografi
Pelecanos er av gresk avstamning og vokste opp i forstaden Silver Spring. Han studerte ved University of Maryland. Faren hans hadde tidligere arbeidet i marinen og han hadde en liten restaurant. Pelecanos var ikke en lett gutt i ungdommen. Han skulket skolen, røykte hasj, hadde dårlige skoleresultater og var jevnlig involvert i slagsmål. I en alder av 17 år skjøt han ved et uhell en venn i ansiktet med en revolver som faren hans hadde kjøpt på svartebørsen. Etter at faren fikk hjerteinfarkt i desember 1975, overtok han farens virksomhet midlertidig.

## Karriere

### Litteratur
Pelecanos begynte å skrive kriminalromaner på 1990-tallet. I sine første bøker var karakteren Nick Stefanos, en gresk privatdetektiv i Washington D.C., sentral. Etterpå skrev han en serie i fire deler, kjent som D.C. Quartet (1996–2000). I denne bokserien, som i motsetning til hans tidligere verk er fortalt i tredjeperson, er det et ensemble av karakterer som utvikler seg over tid og gjennom ulike epoker i Washington D. C. Den første boken i serien, *The Big Blowdown*, vant Maltese Falcon Award, Japan. I 2001 kom *Right as Rain*, den første boken med hovedpersonen Derek Strange, og senere partneren Terry Quinn. Senere kom det ytterligere fire bøker i serien. En av disse bøkene, *Hard Revolution* (2004) ble utgitt sammen med en CD med musikkspor fra 1960-tallet som for eksempel Wilson Pickett «Don't Fight It», Percy Sledge «It Tears Me Up» og Otis Redding «I've Been Loving You Too Long».

*The Turnaround* ble utgitt i 2008, og er en tilbakevending til røttene hans, ettersom romanen åpner på 70-tallet på en gresk diner, og en fortsettelse av hans mer moderne stil i den delen som foregår i nåtiden. *The Turnaround* vant Hammett-prisen i 2008. I 2011 publiserte Pelecanos *The Cut*, der han introduserte karakteren Spero Lucas, en ung veteran fra Irak-krigen. Den tidligere marinesoldaten jobber deltid som privatetterforsker for en forsvarsadvokat i Washington D.C., i tillegg til å ta jobber med å finne stjålne gjenstander for en andel på 40 % av verdien av den returnerte gjenstanden. I 2013 publiserte Pelecanos *The Double*, Spero Lucas' andre bok.

### TV
Fra 2002 begynte Pelecanos å samarbeide med den tidligere krimjournalisten og TV-produsenten David Simon. Han møtte Simon, som i likhet med ham hadde vokst opp i Silver Spring, i begravelsen til en felles venn.

Pelecanos skrev flere episoder av HBO-serien *[[The Wire]]* for Simon (2002–2008), og ble også produsent av serien fra 2004. Det ga ham hans første Emmy-nominasjon i 2005. Etter The Wire jobbet Pelecanos og Simon også sammen på seriene *[[Treme]]* (2010–2013) og *[[The Deuce]]* (2017–2019). I 2010 var han også involvert som medprodusent i HBO-krigsserien *[[The Pacific]]*. Pelecanos' far hadde kjempet i Stillehavskrigen.

## Bøker oversatt til norsk

## Bibliografi
Listen er ikke komplett.

### Romaner
**Frittstående romaner**

* *Shoedog* (1994). 
* *Drama City* (2005). 
* *The Night Gardener* (2006). 
* *The Turnaround* (2008). 
* *The Way Home* (2009). 
* *The Man Who Came Uptown* (2018) 

**Nick Stefanos serien**

* *A Firing Offense* (1992). 
* *Nick's Trip* (1993). 
* *Down by the River Where the Dead Men Go* (1995). 

**D.C. Quartet serien**

* *The Big Blowdown* (1996). 
* *King Suckerman* (1997). 
* *The Sweet Forever* (1998). 
* *Shame the Devil* (2000). 

**Derek Strange og Terry Quinn serien**

* *Right as Rain* (2001). 
* *Hell to Pay* (2002). 
* *Soul Circus* (2003). 
* *Hard Revolution* (2004). 
* *What It Was* (2012). 

**Spero Lucas serien**

* *The Cut* (2011). 
* *The Double* (2013). 

### Kortfiksjon
**Samlinger**

* *The Martini Shot* (2015). 
* *Owning Up* (2024). 

**Redigerte antologier**

* *D.C. Noir* (2006). 
* *D.C. Noir 2: The Classics* (2008). 
* *Best American Mystery Stories 2008*, med Otto Penzler (2008). 

## Referanser